Kleio

**Kleio** (gresk Κλειώ) er i henhold til gresk mytologi en av de ni muser og Kleio er muse for historieskrivning og heltediktning. 

Hun var opprinnelig framstilt som en gudinne for musikk, sang og dans, men i klassisk tid da musene ble tilskrevet særskilte litterære eller kunstneriske sfærer ble Kleio navngitt som muse av historieskrivningen. I denne skikkelsen ble hun i billedkunsten ofte representert ved å holde en pergamentrull, eller et sett med skrivetavler.

## Myter
Som sine søstermuser er hun datter av Zevs og Mnemosyne. Hun hadde en sønn, Hyakinthos, som ulike myter har tilskrevet farskapen til ulike konger. En myte hevder det var med kong Pieros av Makedonia, sønn av Magnes i Thessalia, og en annen hevder at det var Oibalos, konge av Sparta. Ytterligere en tradisjon tilskriver Amyklas, den mytiske forfaren til Amykles (arkaisk form Amyklai). En del kilder har gjort henne til mor av Hymenaios

I henhold til en tradisjon skal hun ha tilrettesatt Afrodite for gudinnens kjærlighet til den vakre Adonis. Afrodite sørget for at Kleio ble straffet ved at hun ble forelsket i Pieros. Den sønnen som hun fødte, Hyakinthos, ble en vakker ung mann som Apollon drepte i sjalusi. Fra Hyakinthos’ blod vokste det fram en blomst. 

## Navn
Et tilnavn som ble knyttet til henne er «bekjentgjøreren». Navnet Kleio har sin opprinnelse fra rotordet κλέω/κλείω i betydningen «oppregne, fintelle»/«fortelle» eller «gjøre berømt», eller «feire».

Hennes navn har gått inn i en del moderne begreper, *kliometrikk* (systematisk anvendelse av økonomisk teori, også betegnet som ny økonomisk teori) og *kliodynamikk* (flerfaglig forskningsområde fokusert på matematisk modellering av historisk dynamikk).

## De ni muser
* *[[Erato]]* (lyrisk diktning)
* *[[Evterpe]]* (elegisk diktning)
* *[[Kalliope]]* (episk diktning)
* *[[Kleio]]* (historieskrivning)
* *[[Melpomene]]* (tragedie) 
* *[[Polyhymnia]]* (mimisk kunst) 
* *[[Terpsikhore]]* (dans)
* *[[Thalia]]* (komedie) 
* *[[Urania]]* (astronomi)

## Galleri

File:Muse reading Louvre CA2220.jpg|Kleio på attisk rødfigur lekythos, ca. 435-425 f.Kr.
Fil:Palazzo dei gran maestri di rodi, sala delle muse, mosaico delle nove muse da kos 01 clio.JPG|Kleio på romersk mosaikk
Fil:British Academy blue Clio logo.jpg|Kleio på logoen til British Academy
Fil:Clio1.png|*Dr. Vollmer's Wörterbuch der Mythologie aller Völker*. Stuttgart, 1874
Fil:Clio Pio-Clementino Inv291.jpg|Kleio, roemrsk statue fra 100-tallet e.Kr., Vatikanmuseene
Fil:Château de Versailles, salon de la guerre, Clio écrivant l'histoire du Roi, Antoine Coysevox.jpg|*Clio écrivant l'histoire du Roi*, Antoine Coysevox, 1700-tallet
Fil:Klio statue at Heldenberg memorial (Lower Austria).jpg|Kleio, Heldenberg, Niederösterreich
Fil:Car of history.jpg|Kleio i det gamle senatskammeret i USAs hovedstad
Fil:Clio, the Muse of History by Francesco Furini.jpg|Kleio, Francesco Furini, 1600-tallet
Fil:Gentileschi, Artemisia - Clio - 1632.jpg|Kleio, Artemisia Gentileschi, 1632
Fil:Clio.jpg|Kleio (utsnitt) fra *Maleriets allegori*, Johannes Vermeer, 1666
Fil:Clio-Mignard.jpg|Kleio, Pierre Mignard, 1689
Fil:Gyzis 006 (Ηistoria).jpeg|Historia, Nikolaos Gyzis, 1892


## Referanser


## Eksterne lenker
* 
* «Kleio», *Theoi Project*
* Warburg Institute Iconographic Database , database med rundt 40 bilder av Kleio